Фактори који су ометали уједињење били су сложени, почев од опреза политичких лидера у Молдавији и Румунији, рата у Придњестровљу и што је можда још важније, менталитета великог дела становништва у Молдавији (и донекле у Румунији) који били равнодушни или су се противили таквом пројекту. У свом обраћању румунском парламенту, у фебруару 1991. године, први председник Молдавије, Мирча Снегур говорио је о заједничком идентитету Молдаваца и Румуна, мислећи на „Румуне са обе стране реке Прут“. У јуну 1991. Снегур је говорио о томе да се Молдавија креће ка поновном уједињењу са Румунијом, додајући да Совјетски Савез не улаже велике напоре да то заустави.